Φτιλιά Φθιώτιδας

Η Φτιλιά είναι μικρός παραθαλάσσιος οικισμός της Στερεάς Ελλάδας στην Περιφερειακή Ενότητα Φθιώτιδας, ο οποίος βρίσκεται στα βόρεια παράλια του Μαλιακού κόλπου. Απέχει 16 χλμ. Α. -ΝΑ. από τη Στυλίδα (έδρα του δήμου) και 36 χλμ. Α. από τη Λαμία ενώ βόρεια περνάει ο Αυτοκινητόδρομος 1. Νοτιοδυτικά είναι το Δρέπανο και βορειοανατολικά η Παραλία Ραχών. Ως ανεξάρτητος οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ραχών του δήμου Εχιναίων. Σύμφωνα με το Πρόγραμμα «Καλλικράτης» μαζί με τις Ράχες, την Παραλία Ραχών και τους Φούρνους αποτελούν την τοπική κοινότητα Ραχών που υπάγεται στη δημοτική ενότητα Εχιναίων του Δήμου Στυλίδας και σύμφωνα με την απογραφή του 2011 έχει ως πληθυσμό 20 κατοίκους.

Παραπομπές

Δήμος Στυλίδας
Χωριά του νομού Φθιώτιδας